जब अहले हरम अ.स. का यह क़ाफ़िला दरबार में लाया गया तो उनके चेहरों पर ग़म और मज़लूमियत छाई थी और पूरा दरबार घमंड में डूबा हुआ था, इमाम सज्जाद अ.स. ने ऐसे माहौल में ख़ामोश रहना सही नहीं समझा इसीलिए जैसे ही आपकी नज़र यज़ीद के नजिस चेहरे पड़ी आपने फ़रमाया, ऐ यज़ीद तुझे अल्लाह की क़सम है सच बता कि अगर पैग़म्बर स.अ. यहां मौजूद होते और हम लोगों को इस हाल में देख लेते तो तेरे साथ क्या करते? (बिहारुल अनवार, जिल्द 45, पेज 131)